Deg yineḍruyen i d-yettban ugar usenɣes d usnerni i yellan gar temsiwin-a imi yal yiwet acu i d-terna neɣ acu i tessenɣes ɣef tayeḍ. Yezmer ad naf tameskelt, tban-d seg tama n uwadem ara ixedmen tigawt. D amedya, deg uneḍru amezwaru, yella wanda d arrac i yennan i babat-sen bɣan ad ruḥen ɣer uxxam n xwal-nsen(axxam n xuya-s n yemma winna akken ittiḍegren ɣer tesraft am akken i d-iban deg uḍris n Y. F, S.M akked Ḥ.M. Yella wanda d tameṭṭut-nni (tayemmat) i as-yennan i urgaz-is. Ula deg uneḍru wis 4, ad naf ayagi. Deg yiḍrisen meṛṛa, d amɣar azemni i yefkan ddwa i urgaz-nni akken ad tt-yawi i tmeṭṭut-is, maca deg tsenfelt i d-tewwi S. F, ur iban ara anwa i as-yefkan ddwa-nni i urgaz.